Die beste Bosveld Stereo Blikkiesfees by vêrre | Blink Boer
Die oomblik as jy by die hekke in ry dan besef jy eers wat ‘n groot byeenkoms die Blikkiesfees eintlik is. Die hoeveelheid mense en karre wat gesien word is ongelooflik baie. Almal wil graag by die Blikkiesfees wees. Die reuk van heerlike kos vul jou neus, lekker musiek speel in jou ore en die son brand lekker op jou vel. Die Blik- kiesfees tas al jou sintuie aan.
Met ‘n groot verskeidenheid van stalletjies wat alles onder die son verkoop, veteraan motors en motorfietse, kameelritte vir oud en jonk, die gaskunstenaars wat almal vermaak en ‘n opwindende pretpark vir die jongspan. Daar was iets vir almal. Met elke minuut het die hoeveelheid mense meer geword en teen half twee was die voete al by 6000! Elke jaar word die hoeveelheid mense net meer.
Met Dillon Lerm as die gasheer was daar kort-kort ‘n grappige oomblik. Elke persoon wat deel was van die dag se gebeure is hier vir ‘n goeie doel. Daar is baie mense daar buite wat party aande sonder kos gaan slaap. Daar is ‘n totaal van 20 000 plus blikkieskos ingesamel die dag. Met al die blikkieskos wat ingesamel is gaan honderde mense kos kry. Met die fees wat gehou is by Hartbeespoort Vakansieoord was daar oor as genoeg plek om die skare mense te akkommodeer.
Op die ou einde was daar 8000 mense deur die hekke en dit is kinders, gaskunstenaars, uitstallers en werkers uitgesluit.
Dankie aan Pick ‘n Pay Hartbeespoort, Brits en Brits Mall vir hulle borge. Asook Dube Wildsreservaat, Sasko Brits, Harties Welness World, Winchado, Ras Appliances, PPS Sekuriteit, Hartbeespoort Vakan- sieoord, Pretoria Woonwaens, Supreme Brake & Clutch, Talisman,Ron Stirk vir die vliegtuig, Noord-Wes Panneelkloppers, Brits Drukkery en andere. Bosveld Stereo wil al die betrokke kunstenaars bedank vir hulle opoffering en bereidwilligheid om te help om die dag ‘n reuse sukses te maak. Volgende jaar gaan die Blikkiesfees mik om 10 000 mense daar te hê. ‘n Bedrag wat, na hierdie jaar se Blikkiesfees, glad nie so onmoontlik lyk nie. Maak seker dat jy een van hulle gaan wees!
← ‘n Dag in die lewe van ‘n boervrou	Dragon Fruit Boerdery, vrouebesigheid in aksie! →